CELEX: 62015TN0189
Language: da
Date: 2015-04-15 00:00:00
Title: Sag T-189/15: Sag anlagt den 15. april 2015 — TMG Landelijke Media og Willems mod Kommissionen

8.6.2015   
            
            
               DA
            
            
               Den Europæiske Unions Tidende
            
            
               C 190/30
            
         Sag anlagt den 15. april 2015 — TMG Landelijke Media og Willems mod Kommissionen
   (Sag T-189/15)
   (2015/C 190/34)
   Processprog: nederlandsk
   
      Parter
   
   
      Sagsøgere: TMG Landelijke Media BV (Amsterdam, Nederlandene) og Menzo Willems (Voorburg, Nederlandene) (ved advokaterne R. Le Poole og L. Broers)
   
      Sagsøgt: Europa-Kommissionen
   
      Sagsøgernes påstande
   
   
               —
            
            
               Europa-Kommissionens afgørelse af 17. februar 2015 annulleres.
            
         
               —
            
            
               Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Søgsmålet er rettet mod Kommissionens afgørelse, hvormed Kommissionen afslog anmodningen om aktindsigt i skriftvekselen mellem Nederlandene og Kommissionen vedrørende den europæiske afgørelse om efteropkrævning mod Nederlandene fra 2014.
   Til støtte for søgsmålet har sagsøgerne anført fire anbringender.
   
               1.
            
            
               Første anbringende om tilsidesættelse af artikel 4, stk. 1, litra a), i forordning nr. 1049/2001 (1): Kommissionen har med urette ikke udbredt bestemte dokumenter med den begrundelse, at dette ville være til skade for beskyttelsen af offentlighedens interesser med hensyn til Unionens finanspolitik, valutapolitik eller økonomiske politik
            
         
               2.
            
            
               Andet anbringende om tilsidesættelse af artikel 4, stk. 3, i forordning nr. 1049/2001: Kommissionen har ikke på tilstrækkelig måde bevist, at udbredelsen ville være til alvorlig skade for beslutningsprocessen. Desuden har den med urette ikke efterprøvet, om der foreligger en mere tungtvejende offentlig interesse i udbredelsen af de pågældende dokumenter.
            
         
               3.
            
            
               Tredje anbringende om tilsidesættelse af artikel 4, stk. 1, litra b), i forordning nr. 1049/2001 ved anonymiseringen af medarbejdere uden ledelsesfunktioner. Derved kunne sagsøgerne ikke konstatere, på hvilket niveau skriftvekselen var blevet foretaget og om sådanne medarbejdere reelt var berørt.
            
         
               4.
            
            
               Fjerde anbringende om tilsidesættelse af artikel 4, stk. 5, i forordning nr. 1049/2001: Kommissionen har med urette taget Nederlandenes anmodning om ikke at udbrede bestemte dokumenter, der hidrører fra Nederlandene, af de grunde der er anført i artikel 4, stk. 1 og stk. 3, i forordning nr. 1049/2001, til følge. Sagsøgerne har i denne henseende henvist til det inden for rammerne af det tredje og det fjerde anbringende anførte.
            
         
      (1)  Europa-Parlamentets og Rådets forordning (EF) nr. 1049/2001 af 30.5.2001 om aktindsigt i Europa-Parlamentets, Rådets og Kommissionens dokumenter (EFT L 145, s. 43).